EkBass/fiwiki-20250220-pages-articles huggingface dataset:
Alppihiihdon maailmanmestaruuskilpailut 2025

Alppihiihdon maailmanmestaruuskilpailut 2025 järjestetään 4.–16. helmikuuta 2025 Itävallan Saalbachissa. Edellisissä kilpailuissa mukana ollut henkilökohtainen alppiyhdistetty on jäänyt pois ohjelmasta, ja sen tilalle on tullut joukkuealppiyhidstetty, jossa kukin maa asettaa kilpailuun yhden pujottelijan sekä syöksylaskijan, jotka laskevat yhden kierroksen omissa lajeissaan, ja joiden ajat lasketaan lopputuloksiin yhteen. == Ohjelma == Lähde: FIS Päivä Aika (UTC+1) Kilpailu 4\. helmikuuta 15.16 Joukkuekilpailu 6\. helmikuuta 11.30 Naisten super-G 7\. helmikuuta 11.30 Miesten super-G 8\. helmikuuta 11.30 Naisten syöksylasku 9\. helmikuuta 11.30 Miesten syöksylasku 11\. helmikuuta 10.00 Naisten joukkuealppiyhdistetty – syöksylasku 13.15 Naisten joukkuealppiyhdistetty – pujottelu 12\. helmikuuta 10.00 Miesten joukkuealppiyhdistetty – syöksylasku 13.15 Miesten joukkuealppiyhdistetty – pujottelu 13\. helmikuuta 9.45 Naisten suurpujottelu – 1. lasku 13.15 Naisten suurpujottelu – 2. lasku 14\. helmikuuta 9.45 Miesten suurpujottelu – 1. lasku 13.15 Miesten suurpujottelu – 2. lasku 15\. helmikuuta 9.45 Naisten pujottelu – 1. lasku 13.15 Naisten pujottelu – 2. lasku 16\. helmikuuta 9.45 Miesten pujottelu – 1. lasku 13.15 Miesten pujottelu – 2. lasku ==Mitalistit== === Miehet === Syöksylasku 1.40,68 1.40,92 1.40,99 Supersuurpujottelu 1.24,57 1.25,57 1.25,72 Suurpujottelu 2.39,71 2.39,94 2.40,22 Pujottelu Joukkuelppiyhdistetty 1 Franjo von Allmen Loïc Meillard 2.42,38 2 Alexis Monney Tanguy Nef 2.42,65 4 Stefan Rogentin Marc Rochat 2.42,81 === Naiset === Syöksylasku 1.41,29 1.41,44 1.41,50 Supersuurpujottelu 1.20,47 1.20,57 1.20,71 Suurpujottelu 2.22,71 2.23,61 2.25,33 Pujottelu 1.58,00 1.58,46 1.59,32 Joukkuelppiyhdistetty 1 Breezy Johnson Mikaela Shiffrin 2.40,89 1 Lara Gut-Behrami Wendy Holdener 2.41,28 3 Stephanie Venier Katharina Truppe 21.41,42 === Joukkuekilpailu === Joukkuekilpailu Giorgia Collomb Lara Della Mea Filippo Della Vite Alex Vinatzer Delphine Darbellay Wendy Holdener Luca Aerni Thomas Tumler Estelle Alphand Sara Hector Fabian Ax Swartz Kristoffer Jakobsen == Mitalitaulukko == Isäntämaa 1 4 5 3 12 2 2 3 2 7 3 2 0 1 3 4 1 1 0 2 5 0 1 0 1 6 0 0 2 2 7 0 0 1 1 7 0 0 1 1 Yhteensä Yhteensä 9 9 10 28 == Lähteet == 2025 Luokka:Vuoden 2025 urheilu Luokka:Itävallan alppihiihto Luokka:Itävallan urheilutapahtumat
Niklas Lindgren (elokuvaohjaaja)

Niklas Lindgren (s. 1980) on helsinkiläinen käsikirjoittaja ja ohjaaja, joka on erikoistunut komediaan. Hän on valmistunut elokuva- ja tv- käsikirjoittajaksi 2009 Aalto-yliopiston Taiteiden ja suunnittelun korkeakoulusta. Hän on ohjannut sarjan Jättekiva ja elokuvan Huonot naiset, jotka on luonut ja kirjoittanut yhdessä puolisonsa Karoliina Lindgrenin kanssa. Lindgrenit ovat kirjoittaneet yhdessä myös elokuvat Lomasankarit ja Tässä lepää Aino Koski. Niklas Lindgren on ohjannut televisiosarjoja Sipoon herttua ja Pasila 2.5 – The Spin-Off, sekä lyhytelokuvat Eskapistit ja Språkfrågan. Hän toiminut pääkirjoittajana muun muassa sarjoissa Kimmo, Pasila 2.5 – The Spin-Off ja Putous. Lindgren on voittanut Huonot naiset elokuvallaan Peripheral Visions Award -palkinnon Galway Film Fleadh - festivaalilla. Niklas Lindgren asuu Helsingissä puolisonsa ja kahden lapsensa kanssa. == Lähteet ==
Sonjay Beats

Sonjay Beats (oik. Jussi Poutiainen) on suomalainen musiikkituottaja, säveltäjä ja miksaaja. Sonjay Beats on tuottanut musiikkia muun muassa Palefacelle, jonka kanssa hän aloitti rap-musiikin tekemisen jo 10-vuotiaina duolla nimeltä MC J & DJ K. Heidän ensimmäisen yhteisen kappaleensa nimi oli 'A place called earth', ja se äänitettiin C-kasetille vuonna 1990. Samoihin aikoihin Sonjay Beats julkaisi ensimmäiset tracker-ohjelmalla tehdyt kappaleensa. == Musiikki == Tunnettuihin Sonjay Beatsin tuotantoihin kuuluu muun muassa Palefacen 'Aakkosmurha', joka on myös sovitettu suurille orkestereille, ja sitä ovat esittäneet muun muassa Kaartin soittokunta sekä Jyväskylä Big Band. === Huomionosoituksia === Sonjay Beats on tuottanut muun muassa Palefacen kolmannen, old school -henkisen 'Studio Tan' (2007) -albumin kokonaisuudessaan. Soundin Arttu Tolonen arvioi levyn äärimmäisen harvinaiseksi puhdasveriseksi rap-levyksi, ja antoi sille neljä tähteä. Vuonna 2024 julkaistiin kappaleen chiptune-henkinen jatko-osa 'Aakkosmurha Pt. 2', jonka myötä Sonjay Beats oli ehdolla SuomiRäpin Itsenäisyyspäiväjuhlassa Vuoden Tuottajaksi, ja 'Aakkosmurha Pt.2' Vuoden Biisiksi. Yle kuvaili Sonjay Beatsin tuottamaa Paleface & Matre -albumia Food for the Gods (2013) suomen kansainvälisimpänä räpalbumina. Ja Soundi arvioi sen loistavaksi. == Lähteet == Luokka:Suomalaiset musiikkituottajat Luokka:Suomalaiset säveltäjät Luokka:Elävät henkilöt Luokka:Syntymävuosi puuttuu
Pohjaimukarppi

Pohjaimukarppi (Hypentelium nigricans) on imukarppeihin kuuluva kalalaji. Lajia tavataan makeista vesistä Pohjois-Amerikasta. ==Koko ja ulkonäkö== Pohjaimukarppi kasvaa useimmiten noin 20–38 cm pitkäksi, ja voi suurimmillaan saavuttaa noin 60 cm:n pituuden. Naaraat ovat koiraita suurempia. Laji on ruumiinrakenteeltaan pitkänomainen, suuripäinen ja ruumis hoikkenee pyrstöä kohden. Pää on muodoltaan kulmikas ja kuono on pitkä. Kalan huulet ovat paksut ja niissä on nystyjä. Pohjaimukarpin selkäevä on lyhyehkö ja pyrstöevä on hieman haarautunut. Rintaevät ovat leveät ja viuhkamaiset. Lisääntymisaikana pohjaimukarppikoiraiden vatsa- ja peräeviin sekä pyrstönvarteen muodostuu parittelussa auttavat lisäkkeet. Väriltään laji on vihertävän ruskea ja ruumiissa on tummempia satuloita ja laikkuja. ==Levinneisyys ja elintavat== Pohjaimukarpin levinneisyyden länsiraja kulkee Minnesotasta Oklahomaan ja idässä sitä esiintyy Ontarion eteläosista Georgiaan. Lajin elintympäristöä ovat kirkasvetiset hiekka- tai sorapohjaiset purot ja pienet joet. Kala liikkuu pohjalla pienissä parvissa ja kykenee pitämään itsensä paikallaan rintaeviensä avulla nopeastikin virtaavassa vedessä. Pohjaimukarppi syö hyönteisten ja pienten äyriäisten lisäksi levää ja käyttää kuonoaan ravinnonetsimiseen pohjasta. Lajin lisääntymiskausi on maaliskuulta toukokuulle ja kutu tapahtuu sorapohjalle matalissa vesissä. ==Lähteet== Luokka:Imukarppikalat
Kerttu Lehmus

Kerttu Lehmus (s. 16. syyskuuta 2005 Orivesi) on suomalainen jääkiekkoilija, joka pelaa Team Kuortaneessa. == Ura == Kerttu Lehmus aloitti jääkiekkouransa Oriveden Fortunassa, josta hän siirtyi Tampereen Ilvekseen vuonna 2018. Ilveksestä Lehmus siirtyi Team Kuortaneelle, jossa hän on pelannut kaudesta 2020–21 asti. Kaudella 2024–25 Lehmus toimii joukkueen kapteenina. Lehmus on edustanut Suomea alle 18-vuotiaiden maajoukkueessa, osallistuen muun muassa vuoden 2022 ja 2023 MM-kisoihin. Vuoden 2022 MM-kisoissa Lehmus voitti pronssia. Vuoden 2023 MM-kisoissa Lehmus toimi joukkueen varakapteenina. == Tilastot == Kausi Joukkue Sarja Ottelut Maalit Syötöt Pisteet Jäähyminuutit 2018–2019 Tampereen Ilves Naisten Liiga 1 0 0 0 0 2019–2020 Tampereen Ilves Naisten Liiga 29 3 4 7 0 2020–2021 Team Kuortane Naisten Liiga 17 1 1 2 2 2021–2022 Team Kuortane Naisten Liiga 26 1 2 3 6 2022–2023 Team Kuortane Naisten Liiga 36 3 4 7 6 2023–2024 Team Kuortane Naisten Liiga 32 1 2 3 4 2024–2025 Team Kuortane Auroraliiga 30 12 11 23 16 Runkosarja Yhteensä 171 21 24 45 34 Playoffs Yhteensä 15 2 1 3 4 == Saavutukset == * 2018–19: ** Jr. A SM-sarja (W) - Hopeamitali * 2021–2022: ** European Youth Olympic Festival (EYOF) (W) - Pronssimitali ** U18 MM-kisat (W) - Pronssimitali * 2022–2023: ** Naisten Liiga (W) - U18 Scholastic Player of the Year ** U20 SM-sarja (W) - Hopeamitali * 2023–2024: ** U20 SM-sarja (W) - Hopeamitali == Lähteet == * Luokka:Suomalaiset jääkiekkoilijat Luokka:Vuonna 2005 syntyneet Luokka:Elävät henkilöt
Annedalin kirkko

Annedalin kirkko () on Ruotsin Göteborgissa sijaitseva kivikirkko vuodelta 1910. Sen suunnitteli Theodor Wåhlin. Useimmista muista kirkoista poiketen se on rakennettu etelä-pohjoissuuntaisesti. ==Lähteet== ==Aiheesta muualla== Luokka:Göteborgin kirkot Luokka:Ruotsin kivikirkot
Vexlum

Vexlum Oy on suomalainen teknologiayhtiö, joka on erikoistunut suurtehoisiin, kapean viivanleveyden lasereihin. Yritys on perustettu vuonna 2017, jolloin yritys teki teknologiansiirron Tampereen yliopiston Optoelektroniikan tutkimuskeskuksesta. Vexlumin tuotteet pohjaavat nk. VECSEL-teknologiaan, jonka etuja ovat erinomainen säteenlaatu sekä mahdollisuus laajaan aallonpituustarjontaan. Vexlum palkittiin Tampereen vuoden yrittäjänä vuonna 2023. == Lähteet == Luokka:Suomalaiset teknologiayritykset
Ainīn piiri

Ainīn piiri () on hallintopiiri Suğdin maakunnassa Tadžikistanissa. Sen keskus on Ainīn kylä. Piirin pinta-ala on 5 200 neliökilometriä. Vuoden 2020 väestönlaskennan mukaan siellä oli 90 048 asukasta. Ainīn piiri rajoittuu lännessä Pandžakentin, pohjoisessa Šahristonin ja Devaštitšin, idässä Vuoristo-Masttšohin ja Raštin sekä etelässä Vahdatin, Varzobin ja Šahrinavin kaupunkeihin ja piireihin sekä lounaassa ja luoteessa Uzbekistaniin. Alue on hyvin vuoristoinen ja sen korkeuserot ovat suuret (950–5 494 metriä merenpinnasta). Pohjoisessa kohoavat Turkestanvuoret, keskiosassa Zarafšonvuoret ja etelässä Hisorvuoret. Jokilaaksot ovat syviä ja kapeita. Hyötykaivannaisiin kuuluvat antimoni, elohopea, kivihiili, kulta, hopea, tina, volframi ja monimetallit. Jokilaaksojen ilmasto on kesällä kuuma ja kuiva ja talvella leuto. Tammikuun keskilämpötila on –1:stä –3:een ja heinäkuun 17–21 astetta. Vuorilla ilmasto on kylmempi. Vuotuinen sademäärä on laaksoissa 160–190 ja vuorilla jopa 400 millimetriä. Tärkeimmät joet ovat Zarafšon, Fon, Iskandar, Pasrūd ja Jağnob. Piirissä sijaitsevat kauniit Iskandarkūl- ja Alovuddinjärvet. Piiri on perustettu vuonna 1930 Zahmatobodin piirinä. Se nimettiin vuonna 1955 Ainīn piiriksi kirjailija Sadriddin Ainin mukaan. Vuosina 1963–1965 alue kuului Pandžakentin piiriin. Piirin kuuluu Zarafšonin taajama ja seitsemän maalaiskuntaa: Ainī, Anzob, Dardar, Rarz, Urmetan, Fondarjo ja Šamtutš. Kaupunkiväestön osuus on kolme prosenttia. Lähes kaikki asukkaat ovat tadžikkeja. Jağnobin laaksossa puhutaan muinaiseen sogdin kieleen perustuvaa jagnobia. Piirin läpi kulkee Dušanbestä Xudžandiin johtava maantie, josta haarautuu tie Pandžakentiin. Ainīssa on lentokenttä. Seudun pääelinkeino on maatalous. Vihannesten, perunan, viljan ja hedelmien viljelyn lisäksi harjoitetaan karjan- ja mehiläistenhoitoa. Ainīn piirillä on keinokasteltuja puuvilla- ja riisipeltoja Zafarobodin piirissä sekä perunapeltoja ja laidunta Šahristonin piirissä. Piirin alueella toimivat Anzobin elohopea- ja antimonikaivos ja rikastamo sekä Fon-Jağnobin hiilikaivos. Muuta teollisuutta ei juurikaan ole. Suuri osa miesväestöstä työskentelee muualla siirtotyöläisinä.. Piiirin matkailuvaltteja ovat sen luonto ja helppo saavutettavuus. Historiallisia kohteita ovat Jağnobin, Iskandarkūlin ja Alovuddin laaksot sekä monet linnoitukset ja mausoleumit. ==Lähteet== ==Aiheesta muualla== * Piirin sivusto Luokka:Tadžikistanin piirit
Earl Old Person

Earl Old Person (13. huhtikuuta 1929 – 31. lokakuuta 2021) oli mustajalkaintiaanien johtaja. Hän oli Yhdysvaltain pisimpään virassa ollut päällikkö sekä pisimpään minkään reservaatin lainsäädäntöelimessä toiminut vaaleilla valittu edustaja. == Tausta ja yksityiselämä == Old Person syntyi vuonna 1929 Mustajalkojen reservaatilla sijaitsevassa Starr Schoolin kunnassa. Hän oli täysverinen mustajalka ja edusti viimeistä sukupolvea, joka puhui mustajalkaa ensimmäisenä kielenään oppien englantia vasta ala-asteella. Lisäksi hän tutustui mustajalkojen perinteisiin, ja auttoi myöhemmin säilyttämään näitä perinteitä. Perhe rohkaisi Old Personia opiskelemaan myös koulussa, ja hän valmistui high schoolista Browningin kaupungissa. Hänen vanhempansa olivat Juniper ja Molly Old Person. Old Person itse on kuvaillut viettäneensä nuoruutensa ratsastaen ja karjaa hoitaen. Old Personin lapsuudenkodissa ei ollut lämmitystä tai juoksevaa vettä. Nuorena Old Person työskenteli sekatyömehenä mm. rautateillä. Vanhemmalla iällä hän työskenteli tulkkina ja virkailijana Tasankointiaanien museossa. == Poliittinen ura == Old Person valittiin ensimmäisen kerran mustajalkojen reservaatin parlamenttiin vuonna 1954 yhteisön vanhimpien kannustamana. Hän oli tuolloin nuorin valituksi tullut. Vuonna 1964 hänet valittiin parlamentin puhemieheksi. Vuonna 1971 Old Person osallistui Persian valtakunnan 2500-vuotisjuhlaan šaahi Mohammad Reza Pahlavin kutsumana. Šaahi kutsui Old Personin myös teelle ja pitämään puheen. Old Person pyysi šaahia nousemaan ja seisomaan vierellään (mihin Mohammad Reza suostui), mutta yleisön reaktio tähän sai Old Personin hermostumaan ja puhe jäi lyhyeksi. Myöhemmin selvisi, että Old Person oli tahtomattaan rikkonut tuhatvuotista perinnettä, jonka mukaan šaahi ei nouse seisomaan kenenkään käskystä. === Päällikkönä === Old Person nimitettiin mustajalkojen päälliköksi vuonna 1978. Nimitys oli elinikäinen. Vuosina 1969–1971 Old Person toimi Amerikan intiaanien kansalliskongressin puheenjohtajana. Vuonna 1996 säädetty American Indian Religious Freedom Act -laki oli yksi Old Personin merkittävimmistä saavutuksista. == Kuolema ja perintö == Old Person kuoli vuonna 2021 ollessaan 92-vuotias. Montanan kuvernööri Greg Gianforte määräsi koko osavaltioon suruliputuksen. == Kunnianosoituksia == * Persian valtakunnan 2500-vuotisjuhlan mitali (Iran, 1971) == Lähteet == Luokka:Vuonna 1929 syntyneet Luokka:Vuonna 2021 kuolleet Luokka:Yhdysvaltalaiset intiaanipäälliköt Luokka:Mustajalat
Valko-Venäjän presidentinvaalit 2025

Valko-Venäjän presidentinvaalit 2025 järjestettiin 26. tammikuuta 2025 Valko- Venäjällä. Istuva presidentti Aljaksandr Lukašenka valittiin seitsemännelle kaudelleen. Aiempien vaalien tapaan vaalit eivät olleet demokraattiset. == Tulokset == Taulukossa on esitetty Valko-Venäjän hallinnon julkaisemat viralliset tulokset. Ehdokas Äänimäärä Äänimäärä Aljaksandr Lukašenka 5 136 239 86,82 % Sjarhei Syrankou 189 740 3,21 % Aleh Haidukevitš 119 272 2,02 % Hanna Kanapatskaja 109 760 1,86 % Aljaksandr H’ižnjak 102 789 1,74 % Ei kukaan ehdokkaista 213 277 3,60 % Hyväksytyt äänet 5 916 195 5 916 195 Hylätyt äänet 45 064 45 064 Ääniä yhteensä (äänestysprosentti) 5 916 195 85,69 % Lähde: == Lähteet == == Aiheesta muualla == 2025 Luokka:Vuoden 2025 vaalit
Walter Bergström

Walter Bergström (13. joulukuuta 1909 Helsinki – 6. helmikuuta 1985) oli tunnettu suomalainen moottoripyöräurheilija 1930-luvun lopulla ja sotien jälkeen 1950-luvun puoliväliin. Hän kilpaili niin luotettavuusajoissa kuin ratapuolella TT-ajoissa. Hänen uransa kesti 25 vuotta 1930-luvun alkuvuosista 1950-luvun lopulle. Hän oli mukana jo ensimmäisissä Eläintarhan ajoissa vuonna 1932 ja viimeisen kerran vuonna 1957 eli hän osallistui 25 vuoden aikana 19 Eläintarhanajoon. Bergströmin arvokkaimmat voitot tulivat luotettavuusajoissa BMW-merkkisillä pyörillä. Hän käytti kilpauransa aikana myös muita TT-pyöriä kuten Raleigh, DKW, Norton ja Triumph, joista Bergström kilpaili voitokkaasti Eläintarhassa Nortonilla. Parhaana kilpailuvuotenaan hänellä oli vuosi 1949, jolloin hän voitti luotettavuusajossa Päijänteen ympäriajon ja TT-ajossa Eläintarhan ajojen suurten kilpakoneiden luokan voittaen sen hetken tunnetuimman suomalaisen TT-ajajan Raine Lampisen. Hän oli voittanut jo edellisenä vuonna Eläintarhan ajoissa vastaavan luokan ennen Lampista. Bergström voitti TT-ajoissa Pyynikinajon kolme kertaa eli kaksi kertaa suurten kilpakoneiden luokassa vuosina 1937 ja 1949 sekä keskikokoisissa 1939. Ruissalossa hän voitti useamman kerran. Toisen Päijänteen ajon Bergström oli voittamassa kolmen muun kilpailijan kanssa vuonna 1952. Walter Bergströmin isä oli 1910- ja 1920-luvuilla pikaluistelijana tunnettu Waldemar Bergström ja Walterin nuoremmat veljet Holger ja BertelGeni: Walter Bergström family kilpailivat menestyksekkäästi ratamoottoripyöräilyssä. Walter kilpaili isänsä Waldemarin lailla nuoruudessaan myös pikaluistelussa ja sijoittui vuoden 1929 SM-kisoissa yhteispisteissä neljänneksi.Competition: Finnish Allround Championships 1929 Bergström toimi uransa jälkeen moottoriurheilussa tuomarointitehtävissä ja oman seuransa Helsingin Moottorikerhon (HLK) puheenjohtajana. == Lähteet == Luokka:Suomalaiset endurokuljettajat Luokka:Suomalaiset ratamoottoripyöräilijät Luokka:Suomalaiset pikaluistelijat Luokka:Suomalaiset liikemiehet Luokka:Vuonna 1909 syntyneet Luokka:Vuonna 1985 kuolleet
Spermageddon

Spermageddon on vuonna 2024 ensi-iltansa saanut norjalainen animoitu komediaelokuva, jonka ohjasivat Tommy Wirkola and Rasmus A. Sivertsen. == Ääninäyttelijät == Alkuperäinen ääninäyttelijä Suomalainen ääninäyttelijä Rooli Christian Mikkelsen Antti Lang Jere (Jens) Nasrin Khusrawi Emma Louhivuori Liisa (Lisa) Aksel Hennie Petrus Kähkönen Simppa Siittiö (Simen) Mathilde Storm Heljä Heikkinen Kumilla (Cumilla) Christian Rubeck Osku Ärilä Jizzmo ? Ville Eerikkilä ja Juuso Kallio Jeren aivot Bjørn Sundquist Jarmo Koski professori ? Antti L. J. Pääkkönen Syväkurkku ? Markus Niemi Kolibakteeri Jeren isä ? Katja Aakkula Jeren äiti == Lähteet == Luokka:Vuoden 2024 elokuvat Luokka:Norjalaiset animaatioelokuvat Luokka:Komediaelokuvat
Kajaanin yleinen sairaala

Kajaanin yleinen sairaala aloitti toimintansa Kajaanissa 1. maaliskuuta 1873 torin vieressä sijaitsevassa Elias Lönnrotin rakennuttamassa talossa. Tätä ennen rakennuksessa oli toiminut Kajaanin piirin piirilääkäri Achilles Pippingsköldin vastaanotto. Käytössä oli seitsemän huonetta ja kaksi vinttikammaria. Potilaspaikkoja oli 16 ja ne sijaitsivat rakennuksen pohjakerroksessa. Työntekijät asuivat vintillä. Kajaanin kihlakunnan piirilääkäri Axel Procopé toimi yleisen sairaalan lääkärinä oman työnsä ohella. Yleisessä sairaalassa työskenteli aluksi myös yksi sairaanhoitaja. Procopé osti sairaalarakennuksen itselleen vuonna 1874. Vuonna 1875 sairaala siirtyi Adolf Pikkaraisen omistamaan taloon Brahenkadun varteen ja toimi siellä vuoteen 1886 asti. Vuosina 1886-1910 sairaala toimi Brahenkadulla Kajaanin linnan vieressä sijainneessa Carl Adolf Carlssonin rakennuttamassa puutalossa. Yleisen sairaalan lisäksi rakennuksessa toimi myös synnytyslaitos. Potilaspaikkoja oli 18, hoitajia oli kaksi, myöhemmin kolme. Asukkaat eivät olleet tyytyväisiä sairaalan tiloihin ja niiden kuntoon. Vuonna 1907 senaatti ohjeisti lääkintöhallituksen hankkimaan piirustukset uudelle sairaalalle. Sijoituspaikaksi päätettiin Kajaanin seminaarin länsipuolella oleva mäki, jossa kasvoi mäntymetsä. Sairaalan suunnitelleena arkkitehtina toimi Magnus Shjerfbeck. Piirustukset on päivätty Helsingissä päivämäärällä 29. toukokuuta 1908. Arkkitehti Kalle Kontio paransi piirrustuksia rakennustöiden edetessä. Sairaalan rakentamiseen myönnettiin määräraha, 235 000 markkaa vuonna 1908. Rakennustyöt alkoivat helmikuussa 1909. Rakennukset valmistuivat kesällä 1910. Sairaala vihittiin käyttöön 26. lokakuuta 1910. Sairaalaa laajennettiin vuosina 1932-1933 laadittujen suunnitelmien mukaan. Laajennuksen suunnitteli arkkitehti Jussi Paatela ja muutoksia jo oleviin rakennuksiin Ragnar Wesmann. Sairaalan laajennuksen yhteydessä perustettiin apulaislääkärin virka ja hoitajien lukumäärä oli jo 13. Uuteen talousrakennukseen valmistui leipomo ja keittiö sekä henkilökunnan majoitustiloja. Samalla rakennettiin uusi rumishuone. Sairaalan pihaan perustettiin myös puutarha. Laajennuksesta huolimatta koko Kainuuta paleleva sairaala osoittautui liian pieneksi. Pääosa potilaista oli kirurgisia. Sisätautipotilaille oli myös liian vähän paikkoja. Valtaosa synnytyksistä hoidettiin kotona ja ne siirtyivät vuonna 1940 valmistuneeseen synnytyssairaalaan. Yleisessä sairalassa toimi talvi- ja jatkosodan aikana 31. sotasairaala. Talvisodassa 7. helmikuuta 1940 pommitus osui Kajaanin yleiseen sairaalaan ja tämän seurauksena ullakko sekä potilashissin koneisto paloivat. Yleisen sairaalan taakse rakennettiin vuonna 1952 arkkitehti Eino Pitkäsen suunnittelema 23-paikkainen kaupunginsairaala vuonna 1956. Kainuun keskussairaala valmistui vuonna 1969 ja paikkoja siinä oli 290. Vuonna 1972 yleinen sairaala ja kaupungin sairaala yhdistettiin terveyskeskukseksi. == Lähteet == Luokka:Kajaanin sairaalat
Monica Barbaro

Monica Maria Barbaro (s. 17. kesäkuuta 1990 San Francisco, Kalifornia) on yhdysvaltalainen näyttelijä. Hän on näytellyt muun muassa televisiosarjoissa Unreal (2016), Chicago P.D. (2016–2017), Chicago Justice (2017), The Good Cop (2018), Splitting Up Together (2018–2019) ja FUBAR (2023–). Hän teki läpimurtonsa näyteltyään sivuroolissa toimintaelokuvassa Top Gun: Maverick (2022). Vuonna 2024 hän näytteli laulaja-lauluntekijä Joan Baezia elokuvassa A Complete Unknown, josta hän sai Oscar-ehdokkuuden. ==Lähteet== ==Aiheesta muualla== * Luokka:Vuonna 1990 syntyneet Luokka:Yhdysvaltalaiset näyttelijät Luokka:Elävät henkilöt
Max Melton

Malachi ”Max” Melton (s. 15. huhtikuuta 2002) on yhdysvaltalainen amerikkalaisen jalkapallon pelaaja. Hänen pelipaikkansa on kulmapuolustaja. Melton edustaa NFL-joukkue Arizona Cardinalsia. Ennen NFL-uraansa hän pelasi Rutgersin yliopiston joukkueessa. Cardinals varasi hänet toisella kierroksella 43. varausvuorolla vuoden 2024 NFL:n varaustilaisuudessa. https://www.pro- football-reference.com/players/M/MeltMa00.htm Toukokuussa 2024 Melton teki Cardinalsin kanssa nelivuotisen ja yhteensä 8,888 miljoonan dollarin arvoisen tulokassopimuksen.https://www.si.com/nfl/cardinals/arizona-cardinals-latest- news/arizona-cardinals-second-round-pick-revealed-max-melton-contract Melton on pelannut 17 NFL:n runkosarjan ottelua. Hänellä on yhteensä 51 taklausta, yksi aiheutettu rähmäys ja viisi puolustettua heittoa. Uran tilastot päivitetty kauden 2024 jälkeen. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 2002 syntyneet Luokka:Elävät henkilöt
Pljevaljski sir

Pljevaljski sir () on perinteinen montenegrolainen juusto Pljevljan alueelta maan pohjoisosasta. Aikanaan sitä on valmistettu lampaanmaidosta, mutta nykyisin lehmänmaito on yleisempi raaka-aine. Pljevaljski sir -juustoa valmistetaan Pljevljan kunnan alueella Montenegron pohjoisosassa. Nykyisin se on tunnetuin ja laajimalle levinnyt perinteinen montenegrolainen juusto. Historiallisten lähteiden perusteella sen tiedetään olleen aikanaan tärkeä vientituote Pljevljasta Dubrovnikiin ja Venetsian tasavaltaan. Valmis juusto on väriltään valkoista ja rakenteeltaan keskikovaa. Perinteisesti juustoa on valmistettu lampaanmaidosta, mutta nykyisin sitä tehdään lehmänmaidosta tai lehmän- ja lampaanmaidon sekoituksesta. Tavallisimmin juustoa tehdään kotitalouksissa tai pienissä meijereissä. Juustoa valmistettaessa maito suodatetaan juustokankaan läpi ja maitoon lisätään juoksute. Perinteisesti juoksute valmistettiin kotieläinten poikasten, kuten vasikoiden tai karitsojen vatsalaukusta. Nykyisin käytetään teollisesti valmistettua juoksutetta. Valmistunut juustomassa leikataan parin sentin paloiksi. Tämän jälkeen massa sekoitetaan ja leikataan vielä kerran. Juustomassa kerätään kankaaseen heran valuttamiseksi. Tätä varten kankaan päälle pinotaan painoja. Valuttamisen jälkeen juusto pilkotaan puiseen muottiin sopivaksi. Pilkotut juustot kotoaan muottiin samalla niitä suolaten. Lopuksi ne upotetaan vielä suolaliemeen. Juusto kypsyy neljästä kahdeksaan viikkoa, minkä aikana suolaliuosta voidaan vaihtaa tai putsata. ==Lähteet== Luokka:Lehmänmaitojuustot Luokka:Lampaanmaitojuustot Luokka:Montenegrolainen keittiö
Department of Government Efficiency

Department of Government Efficiency (DOGE) on Yhdysvalloissa tammikuussa 2025 perustettu neuvoa-antava toimielin, jonka tehtävänä on supistaa Yhdysvaltain liittovaltion hallintoa ja pienentää sen kustannuksia. == Tarkoitus == DOGEn perusti Yhdysvaltain presidentti Donald Trump presidentin asetuksella tammikuussa 2025. DOGE vastaa liittovaltion teknologian ja ohjelmistojen modernisoinnista hallinnon tehokkuuden ja tuottavuuden parantamiseksi. Yhdysvaltain Digipalvelu (USDS) nimetään Yhdysvaltain DOGE-palveluksi, joka toimii presidentin alaisuudessa. Virastot luovat DOGE-ryhmiä, jotka työskentelevät USDS:n kanssa teknologian ja järjestelmien yhteensopivuuden parantamiseksi. Asetuksen tavoitteena on parantaa hallituksen IT-järjestelmiä, tiedonkeruuta ja hallinnon toimintaa ilman, että se rajoittaa virastojen valtuuksia. DOGEn on tarkoitus toimia 4. heinäkuuta 2026 asti. Sen tavoitteena on säästää kaksi tuhatta miljardia dollaria liittovaltion budjetista. == Toiminta == Alun perin DOGEa oli tarkoitus johtaa liikemies Elon Musk ja liikemies Vivek Ramaswamy yhdessä. Ramaswamy jättäytyi kuitenkin pois toimielimen toiminnasta päätettyään pyrkiä Ohion kuvernööriksi. DOGEn johtaja Elon Musk toimii Yhdysvaltain hallituksen erityistyöntekijänä, eivätkä hänen noin 40 alaistaankaan ole hallinnon tai ministeriöiden työntekijöitä. Presidentti Trumpin mukaan DOGE ei tee mitään ilman Yhdysvaltain hallinnon hyväksyntää. Muskin asema antaa hänelle rajallisen pääsyn viranomaisresursseihin ilman täysimääräistä viranomaisraportointia. Musk on käynyt alaisineen hyvin aktiivisesti läpi liittovaltion virastojen toimintaa. DOGEn toimenpiteitä ovat olleet muun muassa Yhdysvaltain kehitysyhteistyöviraston sulkemisen tavoittelu sekä valtiovarainministeriön maksujärjestelmien tarkastelu. == Kritiikki == DOGEn laaja pääsy liittovaltion tietojärjestelmiin on herättänyt kritiikkiä erityisesti demokraateissa, ja sen laillisuus on kyseenalaistettu useissa oikeusjutuissa. DOGEn toimia on arvosteltu myös siitä, että se voi rikkoa liittovaltion yksityisyyslakeja. Kriitikot nostavat esiin huolia myös Muskin mahdollisista eturistiriidoista, koska hänen yrityksensä, kuten SpaceX, saavat suuria hallituksen sopimuksia. ==Lähteet== Luokka:Yhdysvaltain valtion virastot Luokka:Donald Trumpin presidenttikausi
Merenneito (näytelmä)

Merenneito (suomeksi myös Meren tytär ja Meren nainen; ) on norjalaisen Henrik Ibsenin kirjoittama viisinäytöksinen näytelmä vuodelta 1888. Se oli Ibsenin ensimmäinen mystinen psykologinen draama. Ibsen kirjoitti Merenneidon Münchenissä vuonna 1888. Näytelmä julkaistiin ensi kerran kirjana 28. marraskuuta vuonna 1888 ja siitä otettiin 10 000 kappaleen painos. Sen kustansi Gyldendalske Boghandel. Näytelmä sai kantaesityksensä samanaikaisesti Kristianian teatterissa ja Hoftheaterissa Weimarissa 12. helmikuuta vuonna 1889. Vaikka kirja sai vaihtelevia arvioita, kantaesitys Kristianiassa sai erinomaisen vastaanoton. Näytelmän ovat suomentaneet sekä Hilda Asp, Yrjö Koskelainen että Rauno Ekholm. == Juoni == Merenneito sijoittuu kesäiseen pieneen merikaupunkiin Pohjois-Norjassa. Tohtori Wangelilla on ensimmäisestä avioliitostaan kaksi tytärtä, Bolette ja Hilde. Ensimmäisen vaimonsa kuoleman jälkeen hän meni naimisiin häntä paljon nuoremman majakanvartijan tyttären, Ellidan, kanssa. Wangel ja Ellida olivat saaneet pojan, joka kuoli vauvana. Lapsen kuolema johti avio-ongelmiin, ja Wangel alkoi huolestua vaimonsa mielenterveydestä. Hän on kutsunut Boletten entisen opettajan Arnholmin kylään ja toivoo tämän vierailun tekevän Ellidalle hyvää. Arnholm kuitenkin ymmärtää kutsun väärin ja luulee Boletten odottavan häntä. Hän kosii Bolettea, joka vastahakoisesti suostuu menemään entisen opettajansa kanssa naimisiin. Bolette näkee avioliiton Arnholmin kanssa ainoana mahdollisuutenaan päästä näkemään maailmaa. Kymmenen vuotta aiemmin Ellida oli ollut kihloissa merimiehen kanssa. Murhattuaan kapteenin merimiehen täytyi paeta, mutta hän pyysi Ellidaa odottamaan hänen paluutaan. Ellida yritti purkaa kihlauksen, mutta miehellä on suuri ja vangitseva valta häneen. Kun mies palaa vuosien jälkeen hakemaan Ellidan mukaansa, Wangel tajuaa, että hänen on annettava vaimolleen vapaus valita, jääkö tämä hänen luokseen vai lähteekö muukalaisen matkaan. Ellida päättää jäädä aviomiehensä luo. Muukalainen lähtee, ja Ellida ja Wangel jatkavat yhteistä elämäänsä. === Henkilöhahmot === * Tohtori Wangel, piirilääkäri * Ellida, Wangelin toinen vaimo * Bolette ja Hilde, Wangelin tyttäret ensimmäisestä avioliitosta * Yliopettaja Arnholm * Lyngstrand * Ballested * muukalainen * kaupungin nuorta väkeä * turisteja * kesävieraita == Esityshistoriaa == Kantaesityksestään lähtien Merenneitoa on aktiivisesti esitetty eri kielillä teattereissa ympäri maailmaa. Näytelmä on tuotettu esimerkiksi Broadwaylla New Yorkissa kuudesti. Merenneito sai Suomen kantaesityksensä nimellä Meren tytär nykyisessä Kansallisteatterissa 22. helmikuuta vuonna 1889. Tällöin näytelmän oli suomentanut Hilda Asp. Myöhemmin näytelmää on esitetty muun muassa Kansallisteatterissa vuosina 1939 ja 1980. Näytelmän teatteriesitys vuonna 1939 pohjautui Yrjö Koskelaisen tekemään suomennokseen. Vuoden 1980 Meren nainen -nimellä esitetty teatteriesitys sen sijaan pohjautui Rauno Ekholmin tekemään suomennokseen. == Lähteet == == Kirjallisuutta == * == Aiheesta muualla == * Merenneito luettavissa suomeksi Gutenberg-projektin sivustolla Luokka:77.1 Teatteritaide Luokka:Norjalaiset näytelmät
Helsinki Retro & Vintage Design Expo

Helsinki Retro & Vintage Design Expo on Helsingissä Kaapelitehtaalla vuodesta 2014 lähtien järjestetty design- ja vintagetapahtuma. Tapahtumassa myydään pääasiassa pohjoismaista muotoilua 1920–1980-luvuilta. Messuilla on ollut näytteilleasettajia ainakin Suomesta, Ruotsista ja Virosta. Myynnissä oleviin tuotteisiin on kuulunut muun muassa huonekaluja, valaisimia, lasia, keramiikkaa, kirjoja, leluja, koruja ja vaatteita. Erityisen suosittuja keräilykohteita 2020-luvulla ovat olleet 1950- ja 1960-lukujen kotimainen design, kuten kalusteet, valaisimet ja lasiesineet. == Katso myös == * Habitare == Lähteet == Luokka:Keräily Luokka:Helsingin tapahtumat
Eindhovenin teknillinen yliopisto

Eindhovenin teknillinen yliopisto () on vuonna 1956 perustettu alankomaalainen teknillisen alan tutkimusyliopisto. Se toimii Alankomaiden eteläosassa Eindhovenissa sijaitsevalla kampusalueella. Yliopistossa on noin 13 000 korkeakouluopiskelijaa (2023), joista vajaa 8 000 tähtää alempaan korkeakoulututkintoon ja noin 5 000 ylempään. Opiskelijoista noin 25 prosenttia tulee ulkomailta. Perustutkinto-opiskelijoiden lisäksi on jatko- opiskelijoita, joiden tavoitteena on tohtoritutkinto (PhD; vuonna 2023 valmistui 309 tohtoria) tai kaksivuotinen, teollisuuteen suuntautuva jatkodiplomi (EngD; 2023: 108 kpl). Yhteistyö kaupungin (esimerkiksi DAF Tucks ja Philips) ja laajemman metropolialueen teollisuuden kanssa on hyvin laajamittaista. Kolmanneksella professoreista on sivutoimi myös yrityksissä ja jatkotutkintojen (PhD ja EngD) tutkimushankkeet on usein suunnattu ja rahoitettu yritysten tarpeisiin perustuen. Yliopistossa on yhdeksän laitosta, jotka ovat: * sovellettu fysiikka * biolääketieteen tekniikka * rakennettu ympäristö * kemiantekniikka ja kemia * sähkötekniikka * teollisuussuunnittelu * tuotantotalous ja innovaatiotieteet (aiemmin teknologiajohtaminen) * matematiikka ja tietotekniikka * konetekniikka Yliopisto lukeutuu yliopistovertailussa kansainvälisesti hyvätasoisten yliopistojen joukkoon. Esimerkiksi Shanghain yliopistorankingissa 2024 (ARWU) se on sijoittunut maailmanlistan sijalle 401–500. Brittinäkökulmasta yliopistoja arvioiva THE luokitteli yliopiston maailmanlistansa sijalle 185. Overview of Technische Universiteit Eindhoven.jpg|Kampusnäkymä (2012). Luna Eindhoven Cropped.jpg|Kampuksen Luna-rakennus (2021). TUe, Eindhoven University of Technology, Atlas, Main Building.jpg|Atlas-rakennus (päärakennus). Ice Dome - foto Bart van Overbeeke 28484.jpg|Rakennustekniikan opiskelijoita ja tutkijoita rakentamassa pykriittijääkupolia Pohjois-Karjalan Juuassa (12/2023-1/2014). Stella Fully Charged Europe 2022 05.JPG|Kokeellinen Stella- sähköauto (2022). IAA Summit 2023, Munich (P1110724).jpg|Konseptiauto esiteltävänä Münchenissä (2023). ==Lähteet== == Aiheesta muualla == Luokka:Alankomaiden yliopistot Luokka:Eindhoven
Bandar-e Torkaman

Bandar-e Torkaman () eli entinen Bandar-e Šah () on Kaspianmeren satamakaupunki Iranin Golestanin maakunnassa. ==Maantiede== Bandar-e Torkaman sijaitsee Iranin Golestanin maakunnassa Kaspianmeren kaakkoisrannikolla Gorganinlahden alkupäässä ja noin kahdeksan kilometriä Atrakjoen suulta etelään. Kaupungin hallinnolliseen piirikuntaan (bakš) kuuluu myös Ašuraden entinen saari Miankalen niemimaalla. ==Historia== Kaupunki on saanut alkunsa 1930-luvulla Trans-Iranin rautatien päättesatamana Kaspianmerellä ja se tunnettiin alkujaan nimellä Bandar-e Šah. Laivaliikennettä varten paikalle rakennettiin 12 kilometriä pitkä kanava ja 200 metrinen laituri. Laituripaikkoja oli neljä tai viisi. Liikennöinti oli mahdollista tuhannen tonnin uppouman laivoille. Vuosina 1935–1936 sataman kautta vietiin 48 000 tonnia tavaraa ja tuotiin 2 000 tonnia. Satamaan johtavaan kanavaan alkoi kuitenkin kerääntyä lietettä, mikä vaikeutti laivaliikennettä. Vuonna 1940 tavaliikennettä oli enää 970 tonnia. Itse kaupunki oli pieni ja sen rakennukset olivat lähinnä satamarakennuksia ja sataman työntekijöiden asuntoja. Satamaa rakennettiin uudelleen toisen maailmansodan aikana. Neuvostoliitto ruoppasi kanavaa ja liikenne lisääntyi 1 200-1 500 tonniin päivittäin. Sodan jälkeen vastassa oli kuitenkin uudestaan kanavan liettyminen ja Kaspianmeren vedenpinnan lasku, mikä johti satamaliikenteen loppumiseen. Kaupunki elpyi kuitenkin joksikin aikaa uudestaan, kun sinne rakennettiin rautatie Neuvostoliiton Keski-Aasiasta, josta oli kehittynyt huomattava viljelyalue 1950- ja 1960-luvuilla. Vuonna 1961 rautatietä jatkettiin Gorganiin, jolloin Bandar-e Šah menetti jälleen merkitystään. Kaupungin nimi muutettiin nykyiseen muotoonsa Bandar-e Torkaman Iranin vuoden 1979 vallankumouksen myötä. ==Lähteet== Luokka:Golestan (provinssi) Luokka:Iranin kaupungit
Ruokojärvi (Kolari)

Ruokojärvi on Kolarissa sijaitseva kylä. Se sijaitsee Sieppijärveltä Lohinivaan johtavan yhdystie 9361:n varrella noin 50 kilometrin päässä Kolarin kirkonkylästä. Ruokojärvellä on noin 20 asukasta (2019). Ruokojärvellä on myös samanniminen pieni järvi. Kylän muita järviä ovat Saarijärvi ja Hinttajärvi. Ruokojärven ensimmäinen asukas oli 1800-luvun vaihteessa seudulle muuttanut Hannu Ruokojärvi, joka perusti uudistalon Ruokojärven rannalle. == Lähteet == Luokka:Kolarin kylät
Goldschläger

Goldschläger on kanelilla maustettu alkoholijuoma, joka on tunnettu siihen lisätystä pienestä määrästä lehtikultaa. Juoman valmistui alkoi 1990-luvulla Sveitsissä ja nykyisin merkin omistaa yhdysvaltalainen Sazerac. Kultaa on eri aikoina lisätty alkoholijuomiin eri paikoissa, mutta nykyisin Goldschläger lienee näistä juomista tunnetuin. Kultaa on historian aikana lisätty alkoholijuomiin useissa eri paikoissa. Tapa liitettiin usein uskomuksiin kullan terveysvaikutuksista, tai sillä osoitettiin yksinkertaisesti käyttäjän arvovaltaa. Jo muinaiset egyptiläiset lisäsivät mahdollisesti viiniin. Samaan tapaan kultaa käyttivät keskiajan eurooppalaiset aateliset. Vuonna 1598 Danzigissa nykyisessä Puolassa alettiin käyttämään Goldwasser (kultavesi) nimistä rohtojuomaa. Nykyisin tunnetuimman kultalikööri on Goldschläger, jonka valmistus alkoi Sveitsissä vuonna 1993. Nimi tarkoittaa kullanhakkaajaa, mikä viittaa lehtikullan valmistusmenetelmään. Merkki myytiin vielä samalla vuosikymmenellä brittiläiselle Diageo-alkoholijuomayhtiölle, joka siirsi sen valmistuksen Italiaan. Diageo myi merkin edelleen yhdysvaltalaiselle Sazeracille vuonna 2018. Alkuperäisen Goldschlägerin alkoholiprosentti oli 53,5 % ja nykyisin 43,5 %. Juoma on maustettu kanelilla. Goldschlägeria myydään 750 ml pulloissa, joissa on 0,1 g lehtikultaa. Kulta ei ole myrkyllistä, eikä se vaikuta juoman makuunkaan. Kullasta on kuitenkin levinnyt tarinoita, joiden mukaan se olisi eri tavoin haitallista. Yksi tunnettu myytti on, että kulta aiheuttaisi haavaumia kurkussa tai ruuansulatuselimissä, mikä taas aiheuttaisi myytin mukaan nopeamman päihtymisen koska alkoholi siirtyy näin verenkiertoon suorempaan. Todellisuudessa lehtikullan pienet palaset ovat liian pehmeitä haavoja aiheuttaakseen. ==Lähteet== Luokka:Kulta Luokka:Sveitsiläiset juomat Luokka:Liköörit
Maipo (tulivuori)

Maipo on kartiomainen kerrostulivuori, joka sijaitsee Chilen ja Argentiinan rajalla. Maipo kohoaa osittain pleistoseenikauden Diamante-kraatterista, joka syntyi noin 450 000 vuotta sitten valtavan purkauksen seurauksena. Purkaus levitti ympäristöön noin 350 kuutiokilometriä ryoliittista ignimbriittiä. Kraatterin lounaisreunalle ja rinteille muodostuivat myöhemmin pienemmät tulivuoret, kuten Volcán Don Casimiro ja Cerro Listado. Maipo on noussut kraatterin pohjasta noin 1 900 metrin korkeuteen ja sen huippu on 5 323 mpy. Maipon itärinteillä on useita kartiomuodostumia, jotka ovat syntyneet kohti koillista suuntautuvien rakopurkausten seurauksena. Vuonna 1826 erään kartion laavavirta tukki alueen uomia ja muodosti Diamante-järven kraatterin itäosaan. Tulivuori kuuluu Etelä-Andien tulivuoriketjuun ja sijaitsee mannerlaattojen alityöntövyöhykkeellä. Sen kivilajit vaihtelevat trakyandeesiitista ja andesiitista aina ryoliittiin saakka. Viimeisin tunnettu purkaus tapahtui vuonna 1912. Diamante–Maipo-tulivuorikompleksin kehityksessä on kaksi vaihetta. Diamante-vaiheessa noin 450 000 vuotta sitten purkautui laajoja ryoliittisia ignimbriittejä, mikä synnytti 20×16 km kokoisen romahtamiskraatterin. Maipo-vaihe, viimeiset 100 000 vuotta, koostuu pääasiassa rauhallisista purkauksista, joihin kuuluu lohkareisia laavoja, rengasmuotoinen vikaselänne ja vähäisiä pyroklastisia kerrostumia. Historiallinen aktiivisuus on epävarmaa, eikä alueella ole nykyisin fumarolista toimintaa. Tulivuoren kivilajit muodostavat korkean kaliumpitoisuuden omaavan kalkkialkaliittisen sarjan, ja geokemiallinen kehitys viittaa yhä räjähdysherkempiin purkaustuotteisiin, joita muovaavat fraktioiva kiteytyminen ja magmasekoittuminen. == Lähteet == Luokka:Argentiinan ja Chilen raja Luokka:Argentiinan tulivuoret Luokka:Chilen tulivuoret Luokka:Kerrostulivuoret Luokka:Mendozan maakunta
Vikarbyn

Vikarbyn on taajama Rättvikin kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 1 191 asukasta vuoden 2023 lopussa. ==Tunnettuja henkilöitä== * Hans Jax (s. 1948), jääkiekkoilija ==Lähteet== ==Aiheesta muualla== Luokka:Ruotsin taajamat Luokka:Rättvikin kunta
Santiago Buitrago

Santiago Buitrago Sánchez (s. 26. syyskuuta 1999 Bogotá) on kolumbialainen maantiepyöräilijä. Hän on parhaimmilaan etappikilpailuissa ja mäkisessä maastossa ajettaessa. Hän on edustanut koko ammattilaisuransa, vuodesta 2020, Bahrain-McLaren / Team Bahrain Victorious -tallia. Buitrago on voittanut Italian ympäriajossa Lavaroneen päättyneen 17. etapin 2022 ja Tre Cime di Lavaredoen päättyneen 19. etapin 2023. == Saavutuksia == Lähteet: Pro Cycling Stats, First Cycling ;2021 :Settimana Ciclistica Italiana, mäkikirikilpailun voitto ;2022 :Saudi Tour, kokonaiskilpailussa toinen, 2. etapin voitto :Italian ympäriajo, kokonaiskilpailussa 12:s, nuorten kilpailussa toinen, 17. etapin voitto, 15. etapilla toinen :Vuelta a Burgos, 1. etapin voitto ;2023 :Saudi Tour, nuorten kilpailun voitto :Vuelta a Andalucía, kokonaiskilpailussa kolmas :Liège–Bastogne–Liège, kolmas :Italian ympäriajo, kokonaiskilpailussa 13:s, 19. etapin voitto :Espanjan ympäriajo, kokonaiskilpailussa kymmenes, 15. etapilla kolmas ;2024 :Volta a la Comunitat Valenciana, kokonaiskilpailussa toinen, nuorten kilpailun voitto :Pariisi–Nizza, 4. etapin voitto :La Flèche Wallonne, viides :Ranskan ympäriajo, kokonaiskilpailussa kymmenes ;2025 :Volta a la Comunitat Valenciana, kokonais- ja pistekilpailun, 2. ja 4. etapin voitto == Lähteet == Luokka:Kolumbialaiset maantiepyöräilijät Luokka:Vuonna 1999 syntyneet Luokka:Elävät henkilöt
Boda (Rättvik)

Boda on taajama Rättvikin kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 525 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Rättvikin kunta
Furudal

Furudal on taajama Rättvikin kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 438 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Rättvikin kunta
Gulleråsen

Gulleråsen on taajama Rättvikin kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 362 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Rättvikin kunta
Nedre Gärdsjö

Nedre Gärdsjö on taajama Rättvikin kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 384 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Rättvikin kunta
Uppsalan kaupunginteatteri

Uppsalan kaupunginteatteri (; vuosina 1951–1982 Upsalan-Gävlen kaupunginteatteri, 1982–2007 Upsalan kaupunginteatteri) on Ruotsin Uppsalassa sijaitseva vuonna 1951 perustettu teatteri. Sen ensimmäisenä johtajana toimi Gösta Folke. Vuonna 1954 teatterissa sai Ruotsin-ensiesityksensä Samuel Beckettin Huomenna hän tulee. Teatterissa on vuosittain noin 80 000 kävijää. Näyttämöitä on neljä: Stora scenen (530 paikkaa), Lilla scenen (160), Ettan (100) ja Intiman (50). ==Johtajia== * 1951–1957: Gösta Folke * 1961–1964: Frank Sundström * 1964–1974: Palle Granditsky * 1991–1997: Finn Poulsen * 1997–2007: Stefan Böhm * 2007–2016: Linus Tunström * 2016–2024: Petra Brylander * 2024– Rikard Lekander ==Lähteet== ==Aiheesta muualla== * Teatterin verkkosivut kaupungnteatteri Luokka:Ruotsin teatterit
Gösta Folke

Gösta Gottfrid Folke (10. joulukuuta 1913 Tukholma – 14. huhtikuuta 2008 Tukholma) oli ruotsalainen näyttelijä, ohjaaja ja teatterinjohtaja. Hän aikoi alun perin papiksi, mutta osallistui opiskeluaikanaan Uppsalassa ylioppilasteatterin toimintaan ja ohjasi Leksandissa Himlaspelet-nimisen näytelmän, joka saavutti suurta menestystä. Alf Sjöberg kiinnitti tällöin huomionsa Folkeen ja teki tästä avustajansa. Folke ohjasi itsekin muutamia elokuvia. Vuosina 1951–1957 hän toimi Uppsalan kaupunginteatterin johtajana ja 1960–1977 hän johti Malmön kaupunginteatteria. Folke oli vuodesta 1947 naimisissa näyttelijä Agneta Prytzin kanssa. Hän menehtyi heinäkuussa 2008 noin kolme kuukautta Folken kuoleman jälkeen. ==Lähteet== ==Aiheesta muualla== Luokka:Ruotsalaiset näyttelijät Luokka:Ruotsalaiset elokuvaohjaajat Luokka:Ruotsalaiset teatterinjohtajat Luokka:Ruotsalaiset teatteriohjaajat Luokka:Vuonna 1913 syntyneet Luokka:Vuonna 2008 kuolleet
Loa Falkman

Carl Johan Loa Falkman (s. 24. heinäkuuta 1947 Danderyd) on ruotsalainen oopperalaulaja ja näyttelijä. Hänen ensiesiintymisensä Tukholman oopperassa tapahtui vuonna 1973. Hän on urallaan esiintynyt myös ulkomailla. Vuonna 2003 Falkmanille myönnettiin hovilaulajan arvonimi. Hän on myös näytellyt televisiossa ja elokuvissa. Vuonna 1990 Falkman osallistui Melodifestivaleniin kappaleella "Symfonin", joka sijoittui viimeiseksi. Siitä tuli silti klassikko, ja Falkman on valittu Melodifestivalenin kunniagalleriaan. ==Lähteet== ==Aiheesta muualla== Luokka:Ruotsalaiset baritonit Luokka:Ruotsalaiset näyttelijät Luokka:Vuonna 1947 syntyneet Luokka:Elävät henkilöt
Loa (täsmennyssivu)

LOA voi tarkoittaa seuraavia asioita: * LOA, length overall, laivan tai veneen rungon enimmäispituus ==Etunimenä== * Loa Falkman (s. 1947), ruotsalainen oopperalaulaja ja näyttelijä
Falkman

Falkman on seuraavien henkilöiden sukunimi: * Charlotta Falkman (1795–1882), suomalainen kirjailija * Hanna Sofia Falkman (1823–1882), ruotsalaissyntyinen suomalainen oopperalaulaja * Loa Falkman (s. 1947), ruotsalainen oopperalaulaja ja näyttelijä * Severin Falkman (1831–1889), ruotsalaissyntyinen Suomessa työskennellyt taidemaalari
Luettelo Justin Bieberin esiintymisistä Suomessa

Justin Bieber esiintyi ensimmäisen kerran Suomessa vuonna 2013 osana Believe Tour -kiertuetta. Loppuunmyyty konsertti järjestettiin Helsingissä Hartwall Areenalla. Toisen kerran hän saapui Suomeen Purpose-levyn maailmankiertueella syksyllä 2016. Ensimmäinen keikka myytiin loppuun minuuteissa, joten Helsinkiin järjestettiin myös lisäkonsertti. Bieber esiintyi Helsingin Kaisaniemessä 9. päivänä elokuuta 2022. === Luettelo esiintymisistä === * 26. huhtikuuta 2013, Hartwall Areena, Helsinki * 26. ja 27. syyskuuta 2016, Hartwall Areena, Helsinki * 9. elokuuta 2022 Kaisaniemen puisto, Helsinki == Lähteet == Suomessa
Iškošimin piiri

Iškošimin piiri () on hallintopiiri Pamirin lounaisosassa Vuoristo-Badahšanin autonomisella alueella Tadžikistanissa. Sen keskus on Iškošimin kylä. Piirin pinta-ala on 3 600 neliökilometriä. Vuoden 2020 väestönlaskennan mukaan siellä oli 30 221 asukasta. Iškošimin piiri rajoittuu pohjoisessa Šuğnonin ja Roštqal’an ja idässä Murğobin piireihin sekä etelässä ja lännessä Afganistaniin. Se käsittää Tadžikistanin puoleisen osan Pandžin yläjuoksun ja Pamirjoen laaksoista. Piirin pohjoisrajalla ovat Iškošim- ja Šoxdaravuoret sekä osa Etelä-Alitšurista. Korkeuserot ovat 2 500–6 726 metriä merenpinnasta. Jokien toisella puolella Afganistanissa kohoavat Hindukuš ja Wahanvuoret. Seudun ilmasto on kuiva ja mantereinen. Tammikuun keskilämpötila on –19,5 ja heinäkuun 31,6 astetta. Vuotuinen sademäärä on 100 millimetriä. Piirissä on paljon kivennäisvesilähteitä. Hyötykaivannaisiin kuuluvat liuske, talkki, biotiitti, korukivet ja rakennusaineet. Vuonna 1932 perustettuun piiriin kuuluu seitsemän maalaiskuntaa: Askar Zamirov, Ptup, Qozideh, Rustambek Jusufbekov, Šitxarv, Vrang ja Zong. Asukkaat puhuvat piirin pohjoisrajalta Pandžjoen mutkaan saakka tadžikkia, Renin ja Sumdžinin kylissä iškašimia ja Namadgutista itärajalle wahia. Alueen pääkaupungista Xoruğista on 104 kilometrin pituinen maantieyhteys Iškošimiin. Tie jatkuu itärajalle Langariin. Pandžin yli Afganistaniin on 2000-luvulla rakennettu silta. Piirikeskuksessa on lentokenttä. Seudun pääelinkeinot ovat maanviljely ja karjanhoito. Pääosin keinokastellut viljelmät tuottavat viljaa, perunaa, vihanneksia, hedelmiä ja rehua. Tuotantoeläimiä ovat naudat, lampaat, vuohet ja siipikarja. Lisäksi harjoitetaan mehiläistenhoitoa. Teollisuutta edustaa maataloustuotteiden jalostus, rakennustarvikkeiden tuotanto ja neljä vesivoimalaitosta. Iškošimissa on vuonna 2011 perustettu vapaakauppa-alue ja Pandžin sillan yhteydessä tärkeä markkinapaikka. Silkkitien varrella sijainneen Iškošimin ja Wahanin käytävän nähtävyyksiä ovat seudun luonto, kuumat lähteet, lukuisat kalliopiirrokset, Jamtšun ja muut muinaiset linnoitukset, Vrangin buddhalainen luostari, karavaaniseraljit sekä pyhimysten ja merkkihenkilöiden haudat, mausoleumit ja museot. ==Lähteet== Luokka:Tadžikistanin piirit
North Rail

North Rail on suomalainen rautatiekuljetusyhtiö, joka on perustettu maaliskuussa 2023. Se on Nurminen Logisticsin tytäryhtiö. North Rail liikennöi tavarajunia Suomen rataverkolla. == Lähteet == Luokka:Suomalaiset rautatieyhtiöt
Maasin ryhmä

Maasin ryhmä (Máze joavku, myös sámi dáiddajoavku) oli vuosina 1978–1983 toiminut nuorten saamelaisten taiteilijoiden ryhmä. Ryhmän toimintaa on pidetty merkittävänä lähtökohtana saamelaiselle nykytaiteelle. Norjalaisen Maasin (Máze) kylän mukaan nimensä saaneen taiteilijaryhmän jäseniä olivat Synnøve Persen (1950–), Aage Gaup (1943–), Trygve Lund Guttormsen (1933–2012), Berit Marit Hætta (1948–), Britta Marakatt (1951–), Josef Halse (1951–), Hans Ragnar Mathisen (1945–) ja Rannveig Persen (1953–). Maasin ryhmän taide oli yhteiskunnallista ja kytkeytyi erityisesti Altajoen patoamista vastustaneeseen aktivismiin. Vuodesta 1968 lähtien suunnitellun vesivoimalan rakentaminen olisi jättänyt Maasin saamelaiskylän tekojärven alle ja vienyt kodin sadoilta kylän asukkailta. Alta-liike lisäsi keskustelua alkuperäiskansojen oikeuksista sekä saamelaisten itsehallinnosta. Maasin ryhmän taiteilijat olivat vastavalmistuneita nykytaiteen harjoittajia, joiden työskentelyssä keskeisellä sijalla oli saamelaisen kulttuuriperinnön vaaliminen. Ryhmä otti käyttöön dáidda-sanan (taide), jota käytettiin myös ryhmän nimessä. Taiteilijaryhmän toimitilat Maasin kylässä tarjosivat kokoontumispaikan lisäksi monille Alta- kiistan mielenosoittajille. Maasin ryhmä edisti myös yhteistyötä Suomessa ja Ruotsissa toimineiden saamelaistaiteilijoiden kanssa ja edesauttoi saamelaisten taideinstituutioiden, kuten 1979 perustetun Saamelaistaiteilijoiden yhdistyksen (Sámi Dáidócehppid Searvi, SDS), syntyä. == Lähteet == Luokka:Saamelaiset taiteilijat